শনিবার বিকালে প্রধানমন্ত্রী শেখ হাসিনার সরকারি বাসভবন গণভবনে প্রায় ১৫ মিনিট আ.লীগ সভানেত্রীর সঙ্গে একান্ত আলাপ করেন আতিক। এরপর তিনি পুরোদমে নির্বাচনী প্রচারণায় ব্যস্ত হয়ে পরেছেন। প্রতিদিনই ঢাকা উত্তর সিটি কর্পোরেশনের কোনো না কোনো এলাকায় জনসংযোগ করছেন। রোববার বছরের শেষ দিন তিনি রাজধানীর ভাষানটেক এলাকায় ছুটে যান। সেখানে ভোটার থেকে শুরু করে সাধারণ মানুষের সঙ্গে মত বিনিময় করেন।